Kagawaran ng Repormang Pansakahan

Ang Kagawaran ng Repormang Pansakahan ng Pilipinas (Ingles: Department of Agrarian Reform, o DAR) ay isang kagawarang tagapagpaganap ng Pamahalaan ng Pilipinas na itinakdang magsagawa ng lahat ng mga programang reporma sa lupa (partikular ang repormang pansakahan) sa bansa, na may layuning itaguyod ang katarungang panlipunan at industriyalisasyon.

Kasaysayan

Nagtapos ang reporma sa lupa sa Pilipinas noong 1963 nang kinailangang likhain ang Pangasiwaan sa Lupa dahil sa Seksiyon 49 ng Batas Republika Blg. 3544, o ang Kodigo sa Pansakang Reporma sa Lupa (Agricultural Land Reform Code).  Tinakdaan ang ahensiyang ito ng gawaing ipatupad ang mga panuntunan na nakalahad sa Batas Republika Blg. 3844 at nilikha noong 8 Agosto 1963.  Binago ng Batas Republika Blg. 3844 ang kahanayan ng mga ahensiyang kaugnay sa mga takdang gawain na pang-reporma sa lupa at itinuwid ang kanilang mga kaatasan tungo sa pagkakamit ng mga karaniwang layunin ng programang pang-reporma sa lupa.

Noong 10 Setyembre 1971, nilagdaan ng dating Pangulong Ferdinand E. Marcos ang Batas Republika Blg. 6389 bilang batas, na kilala rin sa tawag na Kodigo ng Repormang Pansakahan ng Pilipinas (Code of Agrarian Reform of the Philippines).  Ipinatutupad ng ika-49 Seksiyon ng batas na ito ang pagtatatag ng bagong kagawarang may sariling-kakayahan, ang Kagawaran ng Repormang Pansakahan, at epektibo itong pumalit sa Pangasiwaang Panlupa.  Noong 1978, sa ilalim ng batasang porma ng pamahalaan, pinalitan ang pangalan ng DAR na naging Ministro ng Repormang Pansakahan.

Noong 26 Hulyo 1987, inorganisa ang kayarian at gawain ng departamento sa pamamagitan ng Kautusang Tagapagpaganap Blg. 129-A.

Noong 1988, nilagdaan ang Batas Republika Blg. 6657, kilala rin bilang Pinalawak na Batas sa Repormang Pansakahan (Comprehensive Agrarian Reform Law o CARL), at naging saligang-batas para sa pagpapatupad ng Pinalawak na Programa sa Repormang Pansakahan (Comprehensive Agrarian Reform Program o CARP).  Isa ring itong batas na nagbubunsod sa CARP na may layuning itaguyod ang katarungang panlipunan at industriyalisasyon.  Ibinibigay din ng RA 6657 ang isang mekanismo para sa pagpapairal nito.  Nilagdaan ito ng dating pangulong Corazon C. Aquino noong 10 Hunyo 1988.

Noong 27 Setyembre 2004, nilagdaan ni Pangulong Gloria Macapagal-Arroyo ang Kautusang Tagapagpaganap (Executive Order) Blg. 364, at muling pinangalan ang Kagawaran ng Repormang Pansakahan bilang Kagawaran ng Reporma sa Lupa. Pinalawak ng kautusang ito ang sakop ng kagawaran, na nagtatakda ng pangangamahala para sa lahat ng mga pagbabagong panglupain sa bansa. Ito rin ang naglalagay sa Komisyon sa Urbanong Mahihirap ng Pilipinas (Philippine Commission on Urban Poor o PCUP) sa ilalim ng pangangasiwa at kapangyarihan nito.  Naging sakop din ng pangangasiwa ng bagong departamentong ito ang pagkilala sa pagmamay-ari ng dominyong makaninuno ng mga katutubong mamamayan, sa ilalim ng Pambansang Komisyon sa mga Katutubong Mamamayan (National Commission on Indigenous Peoples o NCIP).

Noong 23 Agosto 2005, nilagdaan ni Pangulong Arroyo ang Kautusang Tagapagpaganap Blg. 456, at muling pinangalanan ang Kagawaran ng Reporma sa Lupa pabalik sa dating pangalang Kagawaran ng Repormang Pansakahan, sapagkat "sumasakop ang Batas ng Komprehensibong Repormang Pansakahan hindi lamang sa reporma sa lupa kundi maging sa kabuoan ng lahat ng mga nauugnay at sumusuportang palingkurang dinisenyo upang iangat ang katayuang pangkabuhayan ng mga tatanggap ng benepisyo."Salin mula sa Ingles na: ''"the Comprehensive Agrarian Reform Law goes beyond just land reform but includes the totality of all factors and support services designed to lift the economic status of the beneficiaries."

 Tala ng mga Kalihim/Ministro ng Repormang Pansakahan 
(*) Pansamantalang Tagapamalakad
(**) Ad Interim
BilangPangalanBuwang nagsimulaBuwang nagtaposPangulong pinaglingkuranKalihim ng Repormang Pansakahan1Condrado F. EstrellaSetyembre 10, 1971Hunyo 1978Ferdinand MarcosMinistro ng Repormang PansakahanConrado F. EstrellaHunyo 1978Pebrero 25, 1986Ferdinand MarcosPebrero 25, 1986Abril 30, 1986Corazon AquinoKalihim ng Repormang Pansakahan2Heherson T. AlvarezMayo 1, 1986 Marso 7, 1987  Corazon C. Aquino  3Philip Ella JuicoHulyo 23, 1987      Hulyo 1, 1989 4Miriam Defensor-SantiagoHulyo 20, 1989Enero 4, 1990  5Florencio B. AbadEnero 4, 1990    Abril 5, 1990 6Benjamin T. LeongAbril 6, 1990 Hunyo 30, 1992  7Ernesto D. GarilaoHunyo 30, 1992Hunyo 30, 1998 Fidel V. Ramos8Horacio R. MoralesHunyo 30, 1998Enero 20, 2001Joseph Ejercito EstradaEnero 20, 2001Pebrero 11, 2001Gloria Macapagal-Arroyo9Hernani A. BraganzaPebrero 12, 2001  Enero 15, 2003 10Roberto M. PagdangananEnero 20, 2003Enero 20, 2004 *Jose Mari B. PoncePebrero 20, 2004  Agosto 24, 2004  11Rene C. Villa Agosto 26, 2004    Setyembre 27, 2004Kalihim ng Reporma sa LupaRene C. VillaSetyembre 27, 2004 Hulyo 8, 2005    Gloria Macapagal Arroyo12Nasser C. PangandamanHulyo 8, 2005      Agosto 23, 2005Kalihim ng Repormang PansakahanNasser C. PangandamanAgosto 23, 2005    Hunyo 30, 2010  Gloria Macapagal Arroyo    13Virgilio Gil R. de los ReyesHunyo 30, 2010Hunyo 30, 2016Benigno S. Aquino III**Rafael V. MarianoHunyo 30, 2016Setyembre 6, 2017Rodrigo Roa Duterte*Rosalina BistoyongSetyembre 12, 2017Nobyembre 30, 201714John CastricionesDisyembre 1, 2017Oktubre 8, 2021*Bernie F. CruzOktubre 28, 2021Hunyo 20, 2022David D. Erro (OIC)Hunyo 22, 2022Hunyo 30, 202215Conrado Estrella IIIHunyo 30, 2022KasalukuyanBongbong Marcos

Mga sanggunian

Mga kawing panlabas
Websayt ng Kagawaran ng Repormang Pansakahan 
Kasaysayan ng DAR 

Kategorya:Pamahalaan ng Pilipinas
Kategorya:Mga kagawarang tagapagpaganap ng Pilipinas